

**แผนการจัดการเรียนรู้ที่ 1**

**เรื่อง พระพุทธศาสนาเป็นมรดกทางวัฒนธรรมของชาติไทย**

**กลุ่มสาระการเรียนรู้สังคมศึกษา ศาสนา และวัฒนธรรม ชั้นประถมศึกษาปีที่ 6**

**หน่วยการเรียนรู้ที่ 1 พุทธศาสน์ศูนย์รวมจิตใจ เวลา 17 ชั่วโมง**

**เรื่อง พระพุทธศาสนาเป็นมรดกทางวัฒนธรรมของชาติไทย เวลา 1 ชั่วโมง**

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ……………

**1. มาตรฐานการเรียนรู้/ตัวชี้วัดชั้นปี**

 **มาตรฐาน ส 1.1** รู้และเข้าใจประวัติความสำคัญ ศาสดา หลักธรรมของพระพุทธศาสนาหรือศาสนาที่ตนนับถือและศาสนาอื่น มีศรัทธาที่ถูกต้อง ยึดมั่นและปฏิบัติตามหลักธรรมเพื่ออยู่ร่วมกันอย่างสันติสุข

 **มาตรฐาน ส 1.2** เข้าใจ ตระหนักและปฏิบัติตนเป็นศาสนิกชนที่ดี และธำรงรักษาพระพุทธศาสนา หรือศาสนาที่ตนนับถือ

 **มาตรฐาน ส 2.1** เข้าใจและปฏิบัติตนตามหน้าที่ของการเป็นพลเมืองดี มีค่านิยมที่ดีงามและธำรงรักษาประเพณีและวัฒนธรรมไทย ดำรงชีวิตอยู่ร่วมกันในสังคมไทยและสังคมโลกอย่างสันติสุข

 **มาตรฐาน ส 2.2** เข้าใจระบบการเมืองการปกครองในสังคมปัจจุบัน ยึดมั่น ศรัทธาและธำรงรักษาไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุข

 **มาตรฐาน ส 3.1** เข้าใจและสามารถบริหารจัดการทรัพยากรในการผลิตและการบริโภค การใช้ทรัพยากรที่มีอยู่จำกัดได้อย่างมีประสิทธิภาพและคุ้มค่า รวมทั้งเข้าใจ หลักการของเศรษฐกิจพอเพียงเพื่อการดำรงชีวิตอย่างมีดุลยภาพ

 **มาตรฐาน ส 4.1** เข้าใจความหมาย ความสำคัญของเวลา และยุคสมัยทางประวัติศาสตร์ สามารถใช้วิธีการทางประวัติศาสตร์มาวิเคราะห์เหตุการณ์ต่าง ๆ อย่างเป็นระบบ

 **มาตรฐาน ส 4.2** เข้าใจพัฒนาการของมนุษยชาติจากอดีตจนถึงปัจจุบัน ในด้านความ

สัมพันธ์และการเปลี่ยนแปลงของเหตุการณ์อย่างต่อเนื่อง ตระหนักถึงความสำคัญและสามารถ

วิเคราะห์ผลกระทบที่เกิดขึ้น

#  **มาตรฐาน ส 5.2** เข้าใจปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรม มีจิตสำนึกและมีส่วนร่วมในการอนุรักษ์ทรัพยากรและสิ่งแวดล้อม เพื่อการพัฒนาที่ยั่งยืน

**2. สาระสำคัญ**

 พระพุทธศาสนาได้เผยแผ่เข้าสู่ดินแดนประเทศไทยมาเป็นเวลาช้านาน ประเทศไทยจึงมีหลักธรรมคำสอนทางพระพุทธศาสนาที่มีส่วนสำคัญในการเป็นมรดกทางวัฒนธรรมของชาติไทย

**3. ผลการเรียนรู้ที่คาดหวังรายปี**

 รู้ เข้าใจและเห็นความสำคัญของพระพุทธศาสนาเกี่ยวกับประวัติ ความสำคัญของศาสนา ศาสดา สาวก และคัมภีร์ของศาสนาพุทธ ชาดกและพุทธศาสนสุภาษิต

**4. จุดประสงค์การเรียนรู้**

 1. อธิบายเหตุผลที่ทำให้พระพุทธศาสนาเป็นมรดกทางวัฒนธรรมของชาติไทยได้

 2. บอกความสำคัญของพระพุทธศาสนาในฐานะที่เป็นมรดกทางวัฒนธรรมของชาติไทยได้

 3. สรุปความสำคัญของพระพุทธศาสนาในฐานะเป็นมรดกทางวัฒนธรรมของชาติไทย จากแหล่งเรียนรู้ต่าง ๆ ได้

 4. ตระหนักถึงคุณค่าและความสำคัญของพระพุทธศาสนาในฐานะเป็นมรดกทางวัฒนธรรมของชาติไทย

**5. สาระการเรียนรู้**

 **พระพุทธศาสนาเป็นมรดกทางวัฒนธรรมของชาติไทย**

 พระพุทธศาสนาได้เผยแผ่เข้าสู่ดินแดนประเทศไทยมาเป็นเวลานานนับพันปี จากหลักฐานซากวัดวาอาราม โบราณสถาน โบราณวัตถุต่าง ๆ พบว่าคนไทยนับถือพระพุทธศาสนามาก่อนที่จะก่อตั้งอาณาจักรสุโขทัย พระมหากษัตริย์ไทยทุกพระองค์ ตั้งแต่สมัยสุโขทัยเป็นต้นมาทรงนับถือพระพุทธศาสนา พระบาทสมเด็จพระเจ้าอยู่หัว รัชกาลปัจจุบันก็ทรงนับถือพระพุทธศาสนา และเคยทรงผนวชเป็นพระภิกษุด้วย

 การที่คนไทยนับถือพระพุทธศาสนามานาน ทำให้หลักธรรม ความเชื่อ และแนวทาง การประพฤติปฏิบัติตามหลักพระพุทธศาสนา ได้หลอมรวมเป็นส่วนหนึ่งของวิถีการดำเนินชีวิต ของคนไทยจนเป็นมรดกทางวัฒนธรรมอันล้ำค่าของชาติไทย ดังนี้

 1. ก่อให้เกิดประเพณีพิธีกรรม การดำเนินชีวิตของคนไทยผูกพันกับพระพุทธศาสนา พิธีกรรมต่าง ๆ เกี่ยวกับชีวิตของคนเราเกี่ยวเนื่องกับพระพุทธศาสนาเกือบทั้งสิ้น เช่น การบวช การทำบุญตักบาตร เป็นต้น

 2. ก่อให้เกิดวัฒนธรรมทางภาษา หลักธรรมคำสั่งสอนของพระพุทธศาสนาบันทึกด้วยภาษาบาลี และในการสื่อสารสาขาวิชาอื่น ๆ เช่น ชื่อของคนไทยจำนวนมากก็เป็นคำที่มีรากศัพท์มาจากภาษาบาลี

 3. ก่อให้เกิดศิลปกรรม คนไทยมีความเลื่อมใสศรัทธาในพระพุทธศาสนาเป็นอย่างมาก สิ่งก่อสร้างที่เกี่ยวเนื่องกับพระพุทธศาสนาจึงก่อสร้างอย่างวิจิตรสวยงาม เช่น พระพุทธรูป โบสถ์ วิหาร เจดีย์

 4. ก่อให้เกิดมารยาททางสังคม คนไทยได้ชื่อว่าเป็นผู้ที่มีมารยาทสุภาพอ่อนน้อม ทั้งนี้เกิดจากการหล่อหลอมจากพระพุทธศาสนา มารยาทไทยเกือบทั้งสิ้นสืบเนื่องมาจากพระพุทธศาสนา เช่น การทำความเคารพ การกราบ การไหว้ เป็นต้น

**6.** **กระบวนการจัดกิจกรรมการเรียนรู้**

 **ขั้นนำ / ทบทวนความรู้เดิม**

 1. นักเรียนและครูสนทนาเรื่องศาสนาที่แต่ละคนนับถือ และศาสนาอื่น ๆ ที่นักเรียนสนใจ

 2. นักเรียนตอบคำถาม ดังนี้

 - นักเรียนทราบหรือไม่ว่าวัฒนธรรมไทยมีที่มาจากอะไร

 - วัฒนธรรมไทยเกี่ยวข้องกับสถาบันหลักของไทยสถาบันใดมากที่สุด

 3. นักเรียนทดสอบความรู้พื้นฐานโดยการทำแบบทดสอบก่อนเรียนจำนวน 5 ข้อ ประมาณ 5 นาที

 4. นักเรียนอ่านจุดประสงค์การเรียนรู้ที่ครูติดบนกระดาน และฟังครูแจ้งขั้นตอนการเรียนรู้เพิ่มเติม

 **ขั้นแสวงหาความรู้ใหม่ ทำความเข้าใจข้อมูล เชื่อมโยงความรู้ใหม่กับความรู้เดิม**

 1. นักเรียนดูภาพการถวายสังฆทาน และภาพการบวชที่ครูนำมาให้ศึกษาแล้วแสดงความคิดเห็นในประเด็นต่อไปนี้

 - ภาพเหล่านี้เป็นภาพอะไร

 - เกี่ยวข้องกับศาสนาใด

 - มีประเพณีวัฒนธรรมใดที่มีที่มาจากพระพุทธศาสนา

 2. นักเรียนฟังครูอธิบายเพิ่มเติมเกี่ยวกับประเพณีและวัฒนธรรมของไทย

 **ขั้นแลกเปลี่ยนความรู้ความเข้าใจในกลุ่ม**

 1. นักเรียนแบ่งกลุ่ม กลุ่มละ 4 - 5 คน โดยคละเพศและความสามารถ (เก่ง ปานกลาง

และอ่อน) โดยใช้คะแนนจากสมุด ปพ.5 วิชาสังคมศึกษา ศาสนา และวัฒนธรรม ภาคเรียนที่ 2 ปีการศึกษา 2555 เป็นเกณฑ์ในการแบ่งกลุ่ม

 2. นักเรียนแต่ละกลุ่มรับบทเรียนเล่มเล็กเรื่องพระพุทธศาสนาเป็นมรดกทางวัฒนธรรมของชาติไทย กลุ่มละ 2 เล่ม

 3. นักเรียนฟังครูอธิบายวิธีการศึกษาโดยใช้บทเรียนเล่มเล็ก ซึ่งเน้นให้นักเรียนมีความซื่อสัตย์ต่อตนเอง ดังนี้

 - นักเรียนอ่านสาระสำคัญ ผลการเรียนรู้ที่คาดหวังรายปี และจุดประสงค์การเรียนรู้

 - นักเรียนไม่เปิดอ่านเฉลยคำตอบของแบบทดสอบท้ายบทเรียนเล่มเล็ก (แบบทดสอบหลังเรียน) ก่อนถึงเวลา

 4. นักเรียนแต่ละกลุ่มร่วมกันศึกษาบทเรียนเล่มเล็กเรื่องพระพุทธศาสนาเป็นมรดกทางวัฒนธรรมของชาติไทยเพื่อให้มีความเข้าใจยิ่งขึ้น

 5. สมาชิกภายในกลุ่มตรวจสอบความรู้ความเข้าใจของตนเองอีกครั้งด้วยการตั้งคำถามหรือ อธิบายเพิ่มเติมในเรื่องที่ตนเองอยากจะแลกเปลี่ยนเรียนรู้ หรือแบ่งปันความรู้ความเข้าใจของตนแก่สมาชิก

 6. ขณะที่นักเรียนปฏิบัติกิจกรรม ครูคอยให้คำแนะนำอย่างใกล้ชิด

 **ขั้นสรุปและจัดระเบียบความรู้**

 1. นักเรียนแต่ละกลุ่มร่วมกันอภิปราย และสรุปความรู้ที่ได้จากการศึกษาบทเรียนเล่มเล็ก ตามใบงานที่ 1 ในประเด็นต่าง ๆ ดังนี้

 - พระพุทธศาสนาเป็นที่มาของวัฒนธรรมไทยด้านใด

 - พระพุทธศาสนาเป็นที่มาของวัฒนธรรมไทยแต่ละด้านอย่างไร

 - เหตุผลที่ทำให้พระพุทธศาสนาเป็นมรดกทางวัฒนธรรมของชาติไทย

 **ขั้นเสนอผลงาน**

 1. แต่ละกลุ่มส่งตัวแทนนำเสนอผลการอภิปราย และสรุปความรู้ของกลุ่มหน้าชั้นเรียน

 2. นักเรียนร่วมกันประเมิน การนำเสนอการรายงานของแต่ละกลุ่ม และปรบมือให้กำลังใจ

 3. ครูให้ความรู้เพิ่มเติมและแนะนำในส่วนที่บกพร่องของแต่ละกลุ่ม

 **ขั้นประยุกต์ใช้ความรู้**

 1. นักเรียนแต่ละกลุ่มเข้าห้องสมุดเพื่อศึกษาค้นคว้าข้อมูลจากห้องสมุดเกี่ยวกับข่าวทางพระพุทธศาสนา แล้วบันทึกลงในใบงานที่ 2 ในประเด็นดังต่อไปนี้

 - เป็นข่าวเกี่ยวกับอะไร

 - เนื้อหาของข่าวโดยสรุป

 - ข่าวนั้นดีหรือไม่ดี

 - ข่าวนั้นเกี่ยวกับวัฒนธรรมไทยด้านใด

 - ส่งผลต่อพระพุทธศาสนาอย่างไร

 2. นักเรียนแต่ละกลุ่มส่งตัวแทนนำเสนอผลงานหน้าชั้นเรียน

 3. นักเรียนและครูร่วมกันสรุปความรู้ ความคิด และผลของการปฏิบัติกิจกรรมในเรื่องพระพุทธศาสนาเป็นมรดกทางวัฒนธรรมของชาติไทย

 **ขั้นวัดผล**

 1. นักเรียนแต่ละคนทำแบบทดสอบท้ายบทเรียนเล่มเล็ก เรื่อง พระพุทธศาสนาเป็นมรดกทางวัฒนธรรมของชาติไทย จำนวน 5 ข้อ (แบบทดสอบหลังเรียน)

 2. นักเรียนและครูร่วมกันเฉลยคำตอบ

**7. สื่อการเรียนรู้และแหล่งการเรียนรู้**

 1. ประชัน ศรีเคนขันธ์. พระพุทธศาสนาเป็นมรดกทางวัฒนธรรมของชาติไทย. ขอนแก่น : โรงเรียนบ้านสงเปือยฮ่องเดื่อ, 2556.

 2. รูปภาพ

 - ภาพการบวช

 - ภาพการถวายสังฆทาน

 3. ใบงานที่ 1 (อภิปราย แล้วสรุปความรู้ที่ได้จากการศึกษาบทเรียนเล่มเล็ก)

 4. ใบงานที่ 2 (ศึกษาค้นคว้าข้อมูลจากห้องสมุดเกี่ยวกับข่าวทางพระพุทธศาสนา)

 5. ห้องสมุด

 6. แบบทดสอบก่อนเรียน - หลังเรียน

 7. เฉลยแบบทดสอบก่อนเรียน - หลังเรียน

**8. การวัดผลและประเมินผล**

 **วิธีวัดและการประเมินผล**

 - สังเกตพฤติกรรมการเรียนรายบุคคล

 - สังเกตการปฏิบัติกิจกรรมกลุ่ม

 - ตรวจผลงานกลุ่ม

 - ตรวจแบบทดสอบท้ายบทเรียนเล่มเล็ก เรื่อง พระพุทธศาสนาเป็นมรดกทางวัฒนธรรมของชาติไทย

  **เครื่องมือวัดและประเมินผล**

 - แบบสังเกตพฤติกรรมการเรียนรู้รายบุคคล

 - แบบสังเกตพฤติกรรมการทำงานกลุ่ม

 - แบบประเมินการตรวจผลงานกลุ่ม

 - แบบประเมินประสิทธิภาพของสื่อบทเรียนเล่มเล็ก

 **เกณฑ์การประเมิน**

 - ได้คะแนนจากการสังเกตพฤติกรรมการเรียนรู้รายบุคคล ไม่ต่ำกว่า 9 คะแนน จาก 15 คะแนน

 - ได้คะแนนจากการสังเกตพฤติกรรมการทำงานกลุ่ม ไม่ต่ำกว่า 18 คะแนน จาก 30 คะแนน

 - ได้คะแนนจากการประเมินการตรวจผลงาน ไม่ต่ำกว่า 18 คะแนน จาก 30 คะแนน

 - ได้คะแนนจากการประเมินด้วยแบบทดสอบหลังเรียน ไม่ต่ำกว่า 3 คะแนน จาก 5 คะแนน



**ภาพการถวายสังฆทาน**

**ใช้ประกอบแผนการจัดการเรียนรู้ที่ 1**

**เรื่อง พระพุทธศาสนาเป็นมรดกทางวัฒนธรรมของชาติไทย**



**ที่มา :** กระทรวงศึกษาธิการ. **หนังสือเรียนสาระการเรียนรู้พื้นฐาน พระพุทธศาสนา**

 **ชั้นประถมศึกษาปีที่ 5**. กรุงเทพฯ : องค์การค้าของคุรุสภา, 2547. (หน้า 106)



**ภาพการบวช**

**ใช้ประกอบแผนการจัดการเรียนรู้ที่ 1**

**เรื่อง พระพุทธศาสนาเป็นมรดกทางวัฒนธรรมของชาติไทย**



**ที่มา :** กระทรวงศึกษาธิการ. **หนังสือเรียนสาระการเรียนรู้พื้นฐาน พระพุทธศาสนา**

 **ชั้นประถมศึกษาปีที่ 5**. กรุงเทพฯ : องค์การค้าของคุรุสภา, 2547. (หน้า 103)



**ใบงานที่ 1**

**ใช้ประกอบแผนการจัดการเรียนรู้ที่ 1**

**เรื่อง พระพุทธศาสนาเป็นมรดกทางวัฒนธรรมของชาติไทย**

**ชื่อกลุ่ม…………………………………….. จำนวนสมาชิก………………คน**

1. ชื่อ………………..…………… เลขที่…… 2. ชื่อ………………..…………… เลขที่……

3. ชื่อ………………..…………… เลขที่…… 4. ชื่อ………………..…………… เลขที่……

วันที่…….. เดือน…………………… พ.ศ………..

**คำชี้แจง** นักเรียนแต่ละกลุ่มร่วมกันอภิปราย แล้วสรุปความรู้ที่ได้จากการศึกษาบทเรียนเล่มเล็กใน

 ประเด็นที่กำหนดให้ แล้วคัดเลือกตัวแทนเพื่อนำเสนอผลงาน

**ประเด็นที่ใช้ในการร่วมกันอภิปราย / สรุปความรู้**

 1. พระพุทธศาสนาเป็นที่มาของวัฒนธรรมไทยด้านใดบ้าง

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

 2. พระพุทธศาสนาเป็นที่มาของวัฒนธรรมไทยแต่ละด้านอย่างไร

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

 3. เหตุผลที่ทำให้พระพุทธศาสนาเป็นมรดกทางวัฒนธรรมของชาติไทย

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..



**ใบงานที่ 2**

**ใช้ประกอบแผนการจัดการเรียนรู้ที่ 1**

**เรื่อง พระพุทธศาสนาเป็นมรดกทางวัฒนธรรมของชาติไทย**

**ชื่อกลุ่ม…………………………………….. จำนวนสมาชิก………………คน**

1. ชื่อ………………..…………… เลขที่…… 2. ชื่อ………………..…………… เลขที่……

3. ชื่อ………………..…………… เลขที่…… 4. ชื่อ………………..…………… เลขที่……

วันที่…….. เดือน…………………… พ.ศ………..

**คำชี้แจง** นักเรียนแต่ละกลุ่มร่วมกันศึกษา ค้นคว้าข้อมูลจากห้องสมุดเกี่ยวกับข่าวทาง

 พระพุทธศาสนา ในประเด็นที่กำหนดให้ แล้วคัดเลือกตัวแทนเพื่อนำเสนอผลงาน

 1. เป็นข่าวเกี่ยวกับอะไร

……………………………………………………………………………………………………..

 2. เนื้อหาของข่าวโดยสรุป

……………………………………………………………………………………………………..

……………………………………………………………………………………………………..

……………………………………………………………………………………………………..

 3. ข่าวนั้นดีหรือไม่ดี อย่างไร

……………………………………………………………………………………………………..

 4. ข่าวนั้นเกี่ยวกับวัฒนธรรมไทยด้านใด

……………………………………………………………………………………………………..

……………………………………………………………………………………………………..

 5. ส่งผลต่อพระพุทธศาสนาอย่างไร

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

……………………………………………………………………………………………………..

**แบบทดสอบก่อนเรียน-หลังเรียน**

**เรื่อง พระพุทธศาสนาเป็นมรดกทางวัฒนธรรมของชาติไทย**

**ใช้ประกอบแผนการจัดการเรียนรู้ที่ 1**



**คำชี้แจง** 1. ให้นักเรียนทำแบบทดสอบก่อนเรียนลงในกระดาษคำตอบที่ครูแจกให้

 2. แบบทดสอบมีทั้งหมด 5 ข้อ ให้นักเรียนทำทุกข้อ

 3. ใช้เวลาในการทำแบบทดสอบ 5 นาที

 1. เหตุผลในข้อใดที่สนับสนุนคำพูดที่ว่า “พระพุทธศาสนาได้เผยแผ่เข้าสู่ดินแดน

 ประเทศไทยมาเป็นเวลานับพันปี”

 ก. ปากต่อปาก

 ข. ใคร ๆ ก็เชื่อเช่นนั้น

 ค. กรุงสุโขทัยเคยเป็นราชธานี

 ง. ซากวัดวาอาราม โบราณสถานที่หลงเหลือ

 2. “พระบาทสมเด็จพระเจ้าอยู่หัว**รัชกาลปัจจุบัน**ก็ทรงนับถือพระพุทธศาสนา และเคย

 ทรงผนวชเป็นพระภิกษุด้วย” คำที่ขีดเส้นใต้หมายถึงใคร

 ก. พระบาทสมเด็จพระเจ้าอยู่หัวภูมิพลอดุลยเดช

 ข. พระบาทสมเด็จพระเจ้าอยู่หัวอานันทมหิดล

 ค. พระบาทสมเด็จพระพุทธเลิศหล้านภาลัย

 ง. พระบาทสมเด็จพระจอมเกล้าเจ้าอยู่หัว

 3. ข้อใด**ไม่ใช่**ประเพณีที่เกี่ยวข้องกับพระพุทธศาสนา

 ก. ประเพณีขนทรายเข้าวัด

 ข. ตักบาตรเทโว

ค. พิธีล้างบาป

 ง. พิธีศพ

 4. “ชื่อของคนไทยจำนวนมากก็เป็นคำที่มีรากศัพท์มาจากภาษาบาลี” นั่นมาจากการที่

 หลักธรรมคำสอนของพระพุทธศาสนา บันทึกด้วยภาษาบาลี แต่ภาษาไทยที่ใช้อยู่

 ในปัจจุบันบางคำใช้ภาษาอังกฤษแทน นั่นน่าจะมีอิทธิพลมาจากข้อใดมากที่สุด

 ก. หลักธรรมคำสอนของศาสนาคริสต์

 ข. พระไตรปิฎกฉบับภาษาอังกฤษ

 ค. เพราะภาษาอังกฤษเป็นภาษาแม่

 ง. ภาษาอังกฤษเป็นภาษาสากล

 5. เหตุผลข้อใดที่ขัดแย้งกับคำกล่าวที่ว่า “พระพุทธศาสนาเป็นมรดกทางวัฒนธรรม

 ของชาติไทย”

 ก. ก่อให้เกิดความหลากหลายทางวัฒนธรรม

 ข. ก่อให้เกิดวัฒนธรรมทางภาษา

 ค. ก่อให้เกิดประเพณีพิธีกรรม

 ง. ก่อให้เกิดศิลปกรรม

**เฉลยแบบทดสอบก่อนเรียน-หลังเรียน**

**เรื่อง พระพุทธศาสนาเป็นมรดกทางวัฒนธรรมของชาติไทย**

**ใช้ประกอบแผนการจัดการเรียนรู้ที่ 1**



|  |
| --- |
| **เฉลยคำตอบ** |
| **ข้อ** | **คำตอบ** |
| **1** | ง |
| **2** | ก |
| **3** | ค |
| **4** | ง |
| **5** | ก |

**หมายเหตุ** แบบทดสอบก่อนเรียนและหลังเรียนเป็นแบบทดสอบฉบับเดียวกัน